Ego Philippus dominus de Neblens notum facio omnibus presentibus et futuris quod domina Bona Amica uxor domini Bernardi de Poille recognovit coram testibus anno Domini Mo Co XCo IXo apud Sanctum Georgium prima die mensis martii quod predictus Bernardus maritus eius vel antecessores ipsius nunquam ceperunt de rebus propriis domus Cistercii pedagium apud Poille in descensu aque sive in ascensu. Huius rei testes : Nicholaus grangiarius Cistercii, Oggerius prepositus, Florez uxor Guillermi filii mei, Grossa filia ipsius domine Bone Amice. Hanc recognitionem audierunt ex ore ipsius Nicholai et Oggerii, Pontius cellerarius Cistercii et Dominicus conversus, Hugo de Trugne, Henricus de Fange et Guillermus prepositus.